Èxit de participació en la XXII edició del KM Vertical de Gandia
15 gener 2024

## Èxit de participació en la XXII edició del KM Vertical de Gandia15 gener 2024Última actualització: 15 gener 2024

![](../gestion/img/974a3a0509ebf4bb72684b09505e64749c44b2e621fc4f8696e6edb4dbf69883.jpg)  
  

Ahir, diumenge 14 de gener, va tindre lloc la **XXII edició del KM Vertical de Gandia**, que va aconseguir arribar al **màxim d'inscrits** rebent, així, un total de **500 persones**.  
  
L'esdeveniment, organitzat pel Club Alpí, va eixir des del carrer Parpalló a les 8.45 hores i comptava amb dues modalitats a més d'aquella destinada als caminants. Així doncs, com a **novetat**, aquest any els participants podien decidir entre córrer el quilòmetre vertical, la meta del qual estava al cim del Mondúver, o una mitja marató que finalitzava a la font de la Drova.  
  
Respecte als premis, a la prova del **Km vertical**, la classificació general masculina la van encapçalar **Jorge Aibar Sol; Carlos Pascual Gonzalez, i José Davia Cantos**, mentre que **Belén Leal Mora; Karem Faus Balbastre, i Lorena Estruch Martinez** van aconseguir el primer, segon i tercer lloc a la categoria femenina.  
  
Pel que fa als guanyadors de la **mitja marató**, per una banda, **José Luís Martínez Casanova; Vicent Miquel Soler i Albert Ginesta Primo** van ocupar el podi masculí i, de l'altra, **Ana Pedrón Perales; Eugenia Álvarez Soler i Uxua Barandiaran Zurutuza** van fer el mateix amb el femení.